《长城外》
宋代·汪元量

饮马长城窟，马繁水枯竭。
水竭将奈何，马嘶不肯歇。
君看长城中，尽是骷髅骨。
骷髅几千年，犹且未灭没。
空衔千年冤，此冤何时雪。
祖龙去已远，长城久迸裂。
叹息此骷髅，夜夜泣秋月。

作者简介：汪元量（1241～1317年后）南宋末诗人、词人、宫廷琴师。字大有，号水云，亦自号水云子、楚狂、江南倦客，钱塘（今浙江杭州）人。琳第三子。度宗时以善琴供奉宫掖。恭宗德祐二年（1276）临安陷，随三宫入燕。尝谒文天祥于狱中。元世祖至元二十五年（1288）出家为道士，获南归，次年抵钱塘。后往来江西、湖北、四川等地，终老湖山。诗多纪国亡前后事，时人比之杜甫，有“诗史”之目，有《水云集》、《湖山类稿》。